P6_TA(2006)0256

Ευρωπαϊκός εκτελεστός τίτλος και μεταφορά καταδίκων *

Νομοθετικό ψήφισμα του Ευρωπαϊκού Κοινοβουλίου σχετικά με την πρωτοβουλία της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας όσον αφορά την έκδοση απόφασης-πλαισίου του Συμβουλίου σχετικά με τον ευρωπαϊκό εκτελεστό τίτλο και τη μεταφορά καταδίκων μεταξύ των κρατών μελών της Ευρωπαϊκής Ένωσης (7307/2005 — C6-0139/2005 — 2005/0805(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρωτοβουλία της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας (7307/2005) [1],

- έχοντας υπόψη το άρθρο 34, παράγραφος 2, στοιχείο β), της Συνθήκης ΕΕ,

- έχοντας υπόψη το άρθρο 39, παράγραφος 1, της Συνθήκης ΕΕ, σύμφωνα με το οποίο κλήθηκε από το Συμβούλιο να γνωμοδοτήσει (C6-0139/2005),

- έχοντας υπόψη τα άρθρα 93 και 51 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A6-0187/2006),

1. εγκρίνει την πρωτοβουλία της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας όπως τροποποιήθηκε·

2. καλεί το Συμβούλιο να τροποποιήσει αναλόγως το κείμενο·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρωτοβουλία της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή καθώς και στις κυβερνήσεις της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ, Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ ΚΑΙ ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

Τίτλος

Aπόφαση-πλαίσιο του Συμβουλίου σχετικά με τον ευρωπαϊκό εκτελεστό τίτλο και τη μεταφορά καταδίκων μεταξύ των κρατών μελών της Ευρωπαϊκής Ένωσης | Aπόφαση-πλαίσιο του Συμβουλίου σχετικά με την εφαρμογή της αρχής της αμοιβαίας αναγνώρισης των δικαστικών αποφάσεων σε ποινικές υποθέσεις που επιβάλλουν στερητικές της ελευθερίας ποινές ή μέτρα στερητικά της ελευθερίας για το σκοπό της εκτέλεσής τους στην Ευρωπαϊκή Ένωση |

Τροπολογία 2

Αιτιολογική σκέψη 5

(5) Στη σχέση μεταξύ των κρατών μελών, η οποία διέπεται από μια ιδιαίτερη αμοιβαία εμπιστοσύνη στα νομικά συστήματα των λοιπών κρατών μελών, θα πρέπει να υπερκερασθούν τα όρια των υφιστάμενων πράξεων του Συμβουλίου της Ευρώπης στον τομέα της μεταγωγής για την εκτέλεση ποινής. Θα πρέπει να ορισθεί ότι υφίσταται κατά κανόνα η υποχρέωση του κράτους εκτέλεσης να παραλαμβάνει για την εκτέλεση της ποινής, ανεξάρτητα από τη συγκατάθεσή τους, τους υπηκόους του και τα πρόσωπα που νομίμως διαμένουν μόνιμα στο έδαφός του, στα οποία έχει επιβληθεί τελεσίδικη, στερητική της ελευθερίας ποινή, ή μέτρο ασφαλείας, σε άλλο κράτος μέλος, εφόσον δεν συντρέχουν συγκεκριμένοι λόγοι άρνησης. | (5) Στη σχέση μεταξύ των κρατών μελών, η οποία διέπεται από μια ιδιαίτερη αμοιβαία εμπιστοσύνη στα νομικά συστήματα των λοιπών κρατών μελών, θα πρέπει να υπερκερασθούν τα όρια των υφιστάμενων πράξεων του Συμβουλίου της Ευρώπης στον τομέα της μεταγωγής για την εκτέλεση ποινής και να καταστεί δυνατή η αναγνώριση από το κράτος εκτέλεσης των αποφάσεων που έχουν ληφθεί από τις αρχές του κράτους έκδοσης. Με την επιφύλαξη της ανάγκης παροχής επαρκών διασφαλίσεων στους καταδικασθέντες, η συμμετοχή τους στη διαδικασία δεν πρέπει πλέον να είναι καθοριστικής σημασίας μέσω της απαιτούμενης συγκατάθεσής τους για τη διαβίβαση μιας δικαστικής απόφασης σε ένα άλλο κράτος μέλος με στόχο την αναγνώρισή της και την εκτέλεση της επι-βληθείσας ποινής. |

Τροπολογία 3

Αιτιολογική σκέψη 5α (νέα)

| (5α) Η αμοιβαία εμπιστοσύνη στον ευρωπαϊκό χώρο ελευθερίας, ασφάλειας και δικαιοσύνης σε ποινικές υποθέσεις πρέπει να ενισχυθεί με τη λήψη μέτρων σε ευρωπαϊκό επίπεδο, για τη βελτίωση της εναρμόνισης και αμοιβαίας αναγνώρισης των ποινικών δικαστικών αποφάσεων και να θεσπισθούν ορισμένες ευρωπαϊκές ποινικές διατάξεις και πρακτικές. |

Τροπολογία 4

Αιτιολογική σκέψη 6

(6) Η μεταγωγή καταδίκων στο κράτος του οποίου είναι υπήκοοι, στο κράτος νόμιμης διαμονής ή στο κράτος με το οποίο τα πρόσωπα αυτά έχουν άλλους στενούς δεσμούς για την έκτιση της ποινής τους, συμβάλλει στην κοινωνική επανένταξη των καταδίκων. | (6) Η μεταγωγή καταδίκων στο κράτος του οποίου είναι υπήκοοι, ή στο κράτος μόνιμης νόμιμης διαμονής για την έκτιση της ποινής τους, θα διευκολύνει την κοινωνική επανένταξη των καταδίκων. |

Τροπολογία 5

Αιτιολογική σκέψη 7

(7) Με την παρούσα απόφαση-πλαίσιο προβλέπεται ο σεβασμός των θεμελιωδών δικαιωμάτων και η τήρηση των αρχών που αναγνωρίζονται από το άρθρο 6 της Συνθήκης και εκφράζονται στο Χάρτη των Θεμελιωδών Δικαιωμάτων της Ευρωπαϊκής Ένωσης, ιδίως στο Κεφάλαιο VI αυτού. Κανένα στοιχείο της παρούσας απόφασης- πλαισίου δεν θα πρέπει να ερμηνεύεται υπό την έννοια ότι απαγορεύει την άρνηση εκτέλεσης απόφασης όταν υπάρχουν αντικειμενικοί λόγοι να πιστεύεται ότι η ποινή επιβλήθηκε προκειμένου να τιμωρηθεί ένα πρόσωπο λόγω του φύλου του, της φυλής του, της θρησκείας του, της εθνοτικής καταγωγής του, της ιθαγένειάς του, της γλώσσας του, των πολιτικών πεποιθήσεών του, ή του γενετήσιου προσανατολισμού του ή ότι η θέση του εν λόγω προσώπου μπορεί να υποστεί βλάβη για οποιονδήποτε από τους λόγους αυτούς. | (7) Με την παρούσα απόφαση-πλαίσιο προβλέπεται ο σεβασμός των θεμελιωδών δικαιωμάτων και η τήρηση των αρχών που αναγνωρίζονται από το άρθρο 6 της Συνθήκης και εκφράζονται στο Χάρτη των Θεμελιωδών Δικαιωμάτων της Ευρωπαϊκής Ένωσης, ιδίως στο Κεφάλαιο VI αυτού. Κανένα στοιχείο της παρούσας απόφασης- πλαισίου δεν θα πρέπει να ερμηνεύεται υπό την έννοια ότι απαγορεύει την άρνηση εκτέλεσης απόφασης όταν υπάρχουν αντικειμενικοί λόγοι να πιστεύεται ότι η ποινή επιβλήθηκε προκειμένου να τιμωρηθεί ένα πρόσωπο λόγω του φύλου του, της φυλής του, της θρησκείας του, της εθνοτικής καταγωγής του, της ιθαγένειάς του, της γλώσσας του, των πολιτικών πεποιθήσεών του, ή του γενετήσιου προσανατολισμού του ή ότι η θέση του εν λόγω προσώπου μπορεί να υποστεί βλάβη για οποιονδήποτε από τους λόγους αυτούς. Κατά την εφαρμογή της παρούσας απόφασης-πλαισίου είναι επίσης ανάγκη να τηρούνται οι προβλέψεις σχετικά με τα δικονομικά δικαιώματα στο πλαίσιο ποινικών διαδικασιών έτσι όπως διατυπώνονται στην σχετική απόφασηπλαίσιο του Συμβουλίου. |

Τροπολογία 6

Άρθρο 1, στοιχείο α)

α)"ευρωπαϊκός εκτελεστός τίτλος": η απόφαση που έχει εκδοθεί από αρμόδια αρχή του κράτους έκδοσης με σκοπό την εκτέλεση τελεσίδικης ποινής, η οποία επιβλήθηκε σε φυσικό πρόσωπο από δικαστήριο του κράτους αυτού, | α)"δικαστική απόφαση": η τελεσίδικη απόφαση ή διαταγή ενός δικαστηρίου του κράτους έκδοσης με την οποία επιβάλλεται ποινή σε φυσικό πρόσωπο, |

| (Η έγκριση της παρούσας τροπολογίας θα καταστήσει αναγκαίες αντίστοιχες τροποποιήσεις σε όλο το κείμενο.) |

Τροπολογία 7

Άρθρο 1, στοιχείο β)

β)"ποινή": κάθε στερητική της ελευθερίας απόφαση ή μέτρο ασφαλείας, τα οποία επιβλήθηκαν από δικαστήριο στο πλαίσιο ποινικής διαδικασίας λόγω αξιόποινης πράξης για ορισμένο ή αόριστο χρονικό διάστημα, | β)"ποινή": κάθε στερητική της ελευθερίας απόφαση ή στερητικό της ελευθερίας μέτρο τα οποία επιβλήθηκαν στο πλαίσιο ποινικής διαδικασίας λόγω αξιόποινης πράξης για ορισμένο ή αόριστο χρονικό διάστημα, |

Τροπολογία 8

Άρθρο 1, στοιχείο γ)

γ)"κράτος έκδοσης": το κράτος μέλος, στο οποίο εκδόθηκε ο ευρωπαϊκός εκτελεστός τίτλος, | γ)"κράτος έκδοσης": το κράτος μέλος, στο οποίο εκδόθηκε δικαστική απόφαση κατά την έννοια της παρούσας απόφασης-πλαισίου, |

Τροπολογία 9

Άρθρο 1, στοιχείο δ)

δ)"κράτος εκτέλεσης": το κράτος μέλος, στο οποίο διαβιβάζεται ο ευρωπαϊκός εκτελεστός τίτλος προκειμένου να εκτελεσθεί. | δ)"κράτος εκτέλεσης": το κράτος μέλος, στο οποίο διαβιβάζεται η δικαστική απόφαση προκειμένου να αναγνωριστεί και να εκτελεστεί η επιβληθείσα ποινή. |

Τροπολογία 10

Άρθρο 2, παράγραφος 2

2. Παρά το άρθρο 4, κάθε κράτος μέλος μπορεί, εάν αυτό απαιτείται λόγω της οργάνωσης του εσωτερικού του συστήματος, να ονομάζει μια ή περισσότερες κεντρικές αρχές αρμόδιες για τη διοικητική διαβίβαση και παραλαβή του ευρωπαϊκού εκτελεστού τίτλου και για να επικουρούν τις αρμόδιες αρχές. | Διαγράφεται |

Τροπολογία 11

Άρθρο 2, παράγραφος 3

3. Η Γενική Γραμματεία του Συμβουλίου καθιστά τις πληροφορίες που λαμβάνει προσιτές σε όλα τα κράτη μέλη και την Επιτροπή. | 3. Η Γενική Γραμματεία του Συμβουλίου καθιστά τις πληροφορίες που λαμβάνει προσιτές σε όλα τα ενδιαφερόμενα κράτη μέλη. |

Τροπολογία 12

Άρθρο 3, παράγραφος 1

1. Σκοπός της παρούσας απόφασης-πλαισίου είναι η θέσπιση των κανόνων σύμφωνα με τους οποίους κράτος μέλος αναγνωρίζει και εκτελεί επί του εδάφους του ποινή που επιβάλλεται από δικαστήριο άλλου κράτους μέλους σύμφωνα με το άρθρο 1, στοιχείο β), ασχέτως εάν έχει ήδη αρχίσει η εκτέλεση της ποινής. | 1. Σκοπός της παρούσας απόφασης-πλαισίου είναι η θέσπιση των κανόνων σύμφωνα με τους οποίους κράτος μέλος αναγνωρίζει μια δικαστική απόφαση και εκτελεί την επιβληθείσα ποινή, ασχέτως εάν έχει ήδη αρχίσει η εκτέλεση της ποινής. |

Τροπολογία 13

Άρθρο 3, παράγραφος 1α (νέα)

| 1α. Η παρούσα απόφαση-πλαίσιο ισχύει μόνο για την αναγνώριση δικαστικών αποφάσεων και την εκτέλεση ποινών κατά την έννοια της απόφασης-πλαισίου. Το γεγονός ότι, πέραν της ποινής επιβλήθηκε πρόστιμο και/ή κατάσχεση που δεν έχει ακόμη καταβληθεί, ανακτηθεί ή εκτελεσθεί, δεν εμποδίζει τη διαβίβαση της δικαστικής απόφασης. Η αναγνώριση και εκτέλεση των προστίμων και των διαταγών κατάσχεσης σε ένα άλλο κράτος μέλος βασίζεται στις οικείες διατάξεις που ισχύουν στον τομέα αυτό μεταξύ των κρατών μελών, ιδίως στην απόφαση-πλαίσιο του Συμβουλίου 2005/214/ΔΕΥ, της 24ης Φεβρουαρίου 2005, σχετικά με την εφαρμογή της αρχής της αμοιβαίας αναγνώρισης των χρηματικών ποινών [2] και στην απόφαση-πλαίσιο του Συμβουλίου 2006/xxx/ΔΕΥ της ... σχετικά με την εφαρμογή της αρχής της αμοιβαίας αναγνώρισης των διαταγών κατάσχεσης [3]. |

Τροπολογία 14

Άρθρο 3, παράγραφος 3, στοιχείο α), εισαγωγικό μέρος

α)Τα ακόλουθα άρθρα της παρούσας απόφασης-πλαισίου εφαρμόζονται επίσης για την εκτέλεση ποινής, όταν, σύμφωνα με όρο προβλεπόμενο στην παράγραφο 3 του άρθρου 5 της απόφασης-πλαισίου 2002/584/ΔΕΥ του Συμβουλίου, της 13ης Ιουνίου 2002, για το ευρωπαϊκό ένταλμα σύλληψης και τις διαδικασίες παράδοσης μεταξύ των κρατών μελών, το πρόσωπο διαμετάγεται στο κράτος εκτέλεσης προκειμένου να εκτίσει εκεί τη στερητική της ελευθερίας ποινή ή το στερητικό της ελευθερίας μέτρο ασφάλειας που έχει απαγγελθεί εναντίον του στο κράτος έκδοσης: | α)Τα ακόλουθα άρθρα της παρούσας απόφασης-πλαισίου εφαρμόζονται επίσης για την εκτέλεση ποινής, όταν, σύμφωνα με όρο προβλεπόμενο στην παράγραφο 3 του άρθρου 5 της απόφασης-πλαισίου 2002/584/ΔΕΥ του Συμβουλίου, της 13ης Ιουνίου 2002, για το ευρωπαϊκό ένταλμα σύλληψης και τις διαδικασίες παράδοσης μεταξύ των κρατών μελών, το πρόσωπο διαμετάγεται στο κράτος εκτέλεσης προκειμένου να εκτίσει εκεί την ποινή που έχει απαγγελθεί εναντίον του στο κράτος έκδοσης: |

Τροπολογία 15

Άρθρο 3, παράγραφος 3, στοιχείο α), τρίτη περίπτωση

—Άρθρο 4· παράγραφοι 3-6· διαβίβαση του ευρωπαϊκού εκτελεστού τίτλου· | —Άρθρο 4, παράγραφοι 1, 3α, 4, 5 και 6· διαβίβαση της δικαστικής απόφασης και του πιστοποιητικού· |

Τροπολογία 16

Άρθρο 3, παράγραφος 3, στοιχείο α), πέμπτη περίπτωση

—Άρθρο 8· αναγνώριση και εκτέλεση του ευρωπαϊκού εκτελεστού τίτλου· | —Άρθρο 8· αναγνώριση και εκτέλεση της δικαστικής απόφασης· |

Τροπολογία 17

Άρθρο 3, παράγραφος 3, στοιχείο β), δεύτερη περίπτωση

—Άρθρο 8· Αναγνώριση και εκτέλεση του ευρωπαϊκού εκτελεστού τίτλου· | —Άρθρο 8· Αναγνώριση και εκτέλεση της δικαστικής απόφασης· |

Τροπολογία 18

Άρθρο 3, παράγραφος 3, στοιχείο β), δεύτερο εδάφιο

Το κράτος το οποίο εξέδωσε το ευρωπαϊκό ένταλμα σύλληψης παρέχει στο κράτος εκτέλεσης τις πληροφορίες που περιέχονται στον ευρωπαϊκό εκτελεστό τίτλο. Οι αρμόδιες αρχές επικοινωνούν απευθείας μεταξύ τους όσον αφορά θέματα της παρούσας παραγράφου. | Το κράτος το οποίο εξέδωσε το ευρωπαϊκό ένταλμα σύλληψης παρέχει στο κράτος εκτέλεσης τη δικαστική απόφαση μαζί με το πιστοποιητικό του άρθρου 4. Οι αρμόδιες αρχές επικοινωνούν απευθείας μεταξύ τους όσον αφορά θέματα της παρούσας παραγράφου. |

Τροπολογία 19

Άρθρο 4, τίτλος

Διαβίβαση του ευρωπαϊκού εκτελεστού τίτλου | Διαβίβαση της δικαστικής απόφασης και του πιστοποιητικού |

Τροπολογία 20

Άρθρο 4, παράγραφος -1 (νέα)

| - 1. Η δικαστική απόφαση μαζί με το πιστοποιητικό που προβλέπεται στο παρόν άρθρο δύνανται να διαβιβασθούν σε ένα από τα ακόλουθα κράτη μέλη: i)στο κράτος της ιθαγένειας του καταδικασθέντος ή στο κράτος στο οποίο ο καταδικασθείς διατηρεί τη μόνιμη νόμιμη διαμονή του·ii)στο κράτος της ιθαγένειας του καταδικασθέντος στο οποίο ο καταδικασθείς μεταφέρεται μετά την απόλυσή του από τη φυλακή συνεπεία δικαστικής απόφασης ή διοικητικής απόφασης συνεπεία της δικαστικής αυτής απόφασης·iii)στο κράτος της ιθαγένειας ή μόνιμης νόμιμης διαμονής του καταδικασθέντος, το οποίο τον έχει παραδώσει στο κράτος έκδοσης βάσει ενός Ευρωπαϊκού Εντάλματος Σύλληψης υπό τον όρο ότι ο καταδικασθείς, αφού ακουσθεί, επαναμεταφέρεται στο κράτος εκτέλεσης προκειμένου να εκτίσει σε αυτό την ποινή που του έχει επιβληθεί στο κράτος έκδοσης·iv)στο κράτος στο οποίο ο καταδικασθείς διαμένει ή του οποίου έχει την ιθαγένεια ή στο οποίο έχει τη μόνιμη νόμιμη διαμονή του και το οποίο συγκατατίθεται στην αναγνώριση και εκτέλεση της ποινής·v)στο κράτος στο οποίο ο καταδικασθείς διατηρεί τη μόνιμη νόμιμη διαμονή του, εκτός εάν έχει λήξει ή πρόκειται να λήξει η άδεια διαμονής του συνεπεία της δικαστικής απόφασης ή μιας διοικητικής απόφασης συνεπεία της δικαστικής αυτής απόφασης· ήvi)στο κράτος το οποίο συγκατατίθεται στη διαβίβαση της δικαστικής απόφασης μαζί με το πιστοποιητικό για το σκοπό της αναγνώρισής της και της εκτέλεσης της επιβληθείσας ποινής. |

| Πριν από τη διαβίβαση της δικαστικής απόφασης, η αρμόδια αρχή του κράτους έκδοσης δίδει ιδιαίτερη σημασία στην πραγματοποίηση διαβούλευσης, με κάθε πρόσφορο μέσο, με την αρμόδια αρχή του κράτους εκτέλεσης. Η δια-βούλευση είναι υποχρεωτική όταν, σύμφωνα με τα κριτήρια που θεσπίζει η παράγραφος 1, η δικαστική απόφαση μπορεί να διαβιβασθεί σε δύο ή περισσότερα κράτη μέλη. |

| Το κράτος εκτέλεσης δύναται, με δική του πρωτοβουλία, να ζητήσει από το κράτος έκδοσης να διαβιβάσει τη δικαστική απόφαση μαζί με το πιστοποιητικό. |

Τροπολογία 21

Άρθρο 4, παράγραφος 1

1. Ο Ευρωπαϊκός εκτελεστός τίτλος που αφορά ποινή κατά την έννοια του άρθρου 2, στοιχείο β), μπορεί να διαβιβάζεται στις αναφερόμενες στο άρθρο 3, παράγραφος 1, αρχές κράτους μέλους του οποίου είναι υπήκοος το φυσικό πρόσωπο στο οποίο έχει επιβληθεί η ποινή, ή στο οποίο το πρόσωπο αυτό έχει νομίμως τη μόνιμη διαμονή του, ή με το οποίο διατηρεί άλλους στενούς δεσμούς. Στην τελευταία περίπτωση, ο ευρωπαϊκός εκτελεστός τίτλος μπορεί να διαβιβάζεται μόνο με τη συγκατάθεση του καταδικασθέντος. Το κράτος εκτέλεσης μπορεί επίσης, με δική του πρωτοβουλία, να ζητήσει από το κράτος έκδοσης να διαβιβάσει ευρωπαϊκό εκτελεστό τίτλο. Ο καταδικασθείς μπορεί επίσης να ζητήσει από τις αρμόδιες αρχές του κράτους έκδοσης ή εκτέλεσης να ξεκινήσουν διαδικασία σύμφωνα με την παρούσα απόφαση-πλαίσιο. | 1. Για το σκοπό της αναγνώρισής της και την εκτέλεση της επιβληθείσας ποινής, η δικαστική απόφαση ή ένα επικυρωμένο αντίγραφό της, μαζί με το πιστοποιητικό, διαβιβάζονται άμεσα, σύμφωνα με το άρθρο 3, παράγραφος 3, στοιχείο α), τρίτη περίπτωση, από την αρμόδια αρχή του κράτους έκδοσης στην αρμόδια αρχή του κράτους εκτέλεσης με κάθε μέσο που καθιστά δυνατή τη σύνταξη ενός εγγράφου πρακτικού υπό συνθήκες που επιτρέπουν στο κράτος εκτέλεσης να διαπιστώσει τη γνησιότητά του. Το πρωτότυπο της δικαστικής απόφασης ή ένα επικυρωμένο αντίγραφό της και το πρωτότυπο του πιστοποιητικού διαβιβάζονται στο κράτος εκτέλεσης εφόσον αυτό το ζητεί. Όλες οι επίσημες κοινοποιήσεις διενεργούνται επίσης άμεσα μεταξύ των αναφερθεισών αρμοδίων αρχών. |

Τροπολογία 22

Άρθρο 4, παράγραφος 2

2. Ευρωπαϊκός εκτελεστός τίτλος δεν διαβιβάζεται στην περίπτωση που το πρόσωπο, στο οποίο έχει επιβληθεί η ποινή, έχει νομίμως τη μόνιμη διαμονή του στο κράτος έκδοσης, εκτός εάν ο καταδικασθείς συμφωνεί με τη μεταγωγή ή εάν η απόφαση ή η, συνεπεία της απόφασης αυτής, διοικητική απόφαση, προβλέπει απέλαση, απομάκρυνση ή άλλο μέτρο ασφαλείας, βάσει των οποίων δεν επιτρέπεται πλέον στο πρόσωπο να παραμείνει, μετά την εκτέλεση της ποινής, στο έδαφος του κράτους έκδοσης. | Διαγράφεται |

Τροπολογία 23

Άρθρο 4, παράγραφος 3

3. Το γεγονός ότι, πέραν της ποινής που επιβλήθηκε κατά την έννοια ου άρθρου 1, σημείο β), για την πράξη που αποτελεί τη βάση του ευρωπαϊκού εκτελεστού τίτλου, επιβλήθηκε και πρόστιμο το οποίο δεν έχει καταβληθεί ακόμη από τον καταδικασθέντα, δεν εμποδίζει τη διαβίβαση του ευρωπαϊκού εκτελεστού τίτλου. Η εκτέλεση της ποινής του προστίμου σε άλλο κράτος μέλος βασίζεται στις οικείες διατάξεις που ισχύουν στον τομέα αυτόν μεταξύ των κρατών μελών. | Διαγράφεται |

Τροπολογία 24

Άρθρο 4, παράγραφος 3α (νέα)

| 3α. Το πιστοποιητικό, του οποίου το υπόδειγμα εκτίθεται στο Παράρτημα, πρέπει να υπογράφεται και το περιεχόμενό του να βεβαιώνεται ως ακριβές από την αρμόδια αρχή του κράτους έκδοσης. |

Τροπολογία 25

Άρθρο 4, παράγραφος 4

4. Η αρμόδια αρχή του κράτους έκδοσης διαβιβάζει απευθείας τον ευρωπαϊκό εκτελεστό τίτλο στην αρμόδια αρχή του κράτους εκτέλεσης, εγγράφως, υπό συνθήκες που επιτρέπουν στο κράτος εκτέλεσης να διαπιστώνει τη γνησιότητά του. Όλες οι επίσημες επικοινωνίες πραγματοποιούνται επίσης απευθείας μεταξύ των εν λόγω αρμόδιων αρχών. | 4. Η αρμόδια αρχή του κράτους έκδοσης διαβιβάζει απευθείας τη δικαστική απόφαση στην αρμόδια αρχή του κράτους εκτέλεσης, εγγράφως, υπό συνθήκες που επιτρέπουν στο κράτος εκτέλεσης να διαπιστώνει τη γνησιότητά του και δύναται να συμπεριλάβει δεδομένα κάθε μορφής σχετικά με το φάκελο κράτησης του ατόμου στο οποίο επιβλήθηκε η ποινή. Όλες οι επίσημες επικοινωνίες πραγματοποιούνται επίσης απευθείας μεταξύ των εν λόγω αρμόδιων αρχών. |

Τροπολογία 26

Άρθρο 4, παράγραφος 5

5. Το κράτος έκδοσης διαβιβάζει τον ευρωπαϊκό εκτελεστό τίτλο σχετικά με ένα πρόσωπο σε ένα μόνο κράτος εκτέλεσης κάθε φορά. | 5. Το κράτος έκδοσης διαβιβάζει τη δικαστική απόφαση και το πιστοποιητικό σε ένα μόνο κράτος εκτέλεσης κάθε φορά. |

Τροπολογία 27

Άρθρο 4, παράγραφος 6

6. Εάν η αρμόδια αρχή του κράτους εκτέλεσης δεν είναι γνωστή στην αρμόδια αρχή του κράτους έκδοσης, τότε η αρχή αυτή διεξάγει όλες τις αναγκαίες έρευνες, συμπεριλαμβανομένων μέσω των σημείων επαφής που έχουν θεσπισθεί από το Ευρωπαϊκό Δικαστικό Δίκτυο, προκειμένου να λάβει πληροφορίες από το κράτος εκτέλεσης. | 6. Εάν η αρμόδια αρχή του κράτους εκτέλεσης δεν είναι γνωστή στην αρμόδια αρχή του κράτους έκδοσης, τότε η αρχή αυτή διεξάγει όλες τις αναγκαίες έρευνες, μέσω των σημείων επαφής που έχουν θεσπισθεί από το Ευρωπαϊκό Δικαστικό Δίκτυο, το συσταθέν με την Κοινή Δράση του Συμβουλίου 98/428/JΗΑ, προκειμένου να λάβει πληροφορίες από το κράτος εκτέλεσης. |

Τροπολογία 28

Άρθρο 4, παράγραφος 7

7. Εάν η δικαστική αρχή του κράτους εκτέλεσης, η οποία παραλαμβάνει ευρωπαϊκό εκτελεστό τίτλο, δεν έχει αρμοδιότητα για να τον αναγνωρίσει και να λάβει τα αναγκαία μέτρα για την εκτέλεσή του, τον διαβιβάζει, αυτεπαγ-γέλτως, στην αρμόδια αρχή και ενημερώνει την αρμόδια αρχή του κράτους έκδοσης, αναλόγως. | Διαγράφεται |

Τροπολογία 29

Άρθρο 5, τίτλος

Γνώμη και ενημέρωση του καταδικασθέντος | Γνώμη και ενημέρωση του καταδικασθέντος και του θύματος/των θυμάτων |

Τροπολογία 30

Άρθρο 5, παράγραφος 1

1. Όταν ο καταδικασθείς είναι στο κράτος έκδοσης, του παρέχεται, ει δυνατόν, η δυνατότητα να εκφράζει τη γνώμη του, προφορικά ή γραπτά, πριν από την έκδοση του ευρωπαϊκού εκτελεστού τίτλου. Με την επιφύλαξη του άρθρου 4, παράγραφος 1, δεύτερη φράση, δεν απαιτείται η συγκατάθεσή του για τη διαβίβαση του ευρωπαϊκού εκτελεστού τίτλου. Η γνώμη του λαμβάνεται υπόψη, ωστόσο, σχετικά με το αν θα εκδοθεί ο ευρωπαϊκός εκτελεστός τίτλος και, εάν ναι, σε ποιο κράτος εκτέλεσης θα διαβιβασθεί. | 1. Όταν ο καταδικασθείς είναι στο κράτος έκδοσης, του παρέχεται η δυνατότητα να εκφράζει τη γνώμη του, προφορικά ή γραπτά, πριν από την έκδοση του ευρωπαϊκού εκτελεστού τίτλου. Με την επιφύλαξη του άρθρου 4, παράγραφος 1, δεύτερη φράση, δεν απαιτείται η συγκατάθεσή του για τη διαβίβαση του ευρωπαϊκού εκτελεστού τίτλου. Η γνώμη του λαμβάνεται υπόψη, ωστόσο, σχετικά με το αν θα εκδοθεί ο ευρωπαϊκός εκτελεστός τίτλος και, εάν ναι, σε ποιο κράτος εκτέλεσης θα διαβιβασθεί. |

Τροπολογία 31

Άρθρο 5, παράγραφος 1α (νέα)

| 1α. Τα θύματα του εγκλήματος πρέπει επίσης να ενημερώνονται τόσο για την ύπαρξη αίτησης αναγνώρισης και μεταφοράς της εκτέλεσης της ποινής, όσο και για το αποτέλεσμα της διαδικασίας, συμπεριλαμβανομένης της διαταγής μεταγωγής του καταδικασθέντος από το κράτος έκδοσης προς το κράτος εκτέλεσης. |

Τροπολογία 32

Άρθρο 5, παράγραφος 2

2. Όταν ο καταδικασθείς είναι στο κράτος έκδοσης, η αρμόδια αρχή του κράτους αυτού του κοινοποιεί τις συνέπειες της μεταφοράς του στο κράτος εκτέλεσης. Όταν ο καταδικασθείς είναι στο κράτος εκτέλεσης, η σχετική κοινοποίηση διενεργείται από την αρμόδια αρχή του εν λόγω κράτους, όταν απαιτείται για λόγους δικαιοσύνης. | 2. Όταν ο καταδικασθείς είναι στο κράτος έκδοσης, η αρμόδια αρχή του κράτους αυτού του κοινοποιεί τις συνέπειες της μεταφοράς του στο κράτος εκτέλεσης. Όταν ο καταδικασθείς είναι στο κράτος εκτέλεσης, η σχετική κοινοποίηση διενεργείται από την αρμόδια αρχή του εν λόγω κράτους. |

Τροπολογία 33

Άρθρο 6

Άρθρο 6 | Διαγράφεται |

Μορφή και περιεχόμενο του ευρωπαϊκού εκτελεστού τίτλου 1. Ο ευρωπαϊκός εκτελεστός τίτλος περιλαμβάνει τις πληροφορίες που ορίζονται στο έντυπο του Παραρτήματος. Η αρμόδια αρχή του κράτους έκδοσης επιβεβαιώνει την ορθότητα της πληροφορίας και την υπογράφει. 2. Ο ευρωπαϊκός εκτελεστός τίτλος μεταφράζεται στην επίσημη ή σε μία από τις επίσημες γλώσσες του κράτους εκτέλεσης. Κάθε κράτος μέλος δύναται, είτε κατά τον χρόνο της έκδοσης της παρούσας απόφασης-πλαισίου, είτε μεταγενέστερα, να αναφέρει σε δήλωση που κατατίθεται στη Γενική Γραμματεία του Συμβουλίου, ότι δέχεται μετάφραση σε μία ή περισσότερες άλλες επίσημες γλώσσες της Ένωσης. | |

Τροπολογία 34

Άρθρο 8, τίτλος

Αναγνώριση και εκτέλεση ευρωπαϊκού εκτελεστού τίτλου | Αναγνώριση της δικαστικής απόφασης και εκτέλεση της ποινής |

Τροπολογία 35

Άρθρο 8, παράγραφος 1

1. Η αρμόδια αρχή του κράτους εκτέλεσης αναγνωρίζει κάθε ευρωπαϊκό εκτελεστό τίτλο ο οποίος διαβιβάζεται σύμφωνα με το άρθρο 4 χωρίς να απαιτείται άλλη διατύπωση, και λαμβάνει πάραυτα κάθε απαραίτητο μέτρο για την εκτέλεσή του, εκτός εάν η αρμόδια αρχή αποφασίσει να προβάλει έναν από τους λόγους μη αναγνώρισης και εκτέλεσης που προβλέπει το άρθρο 10. | 1. Η αρμόδια αρχή του κράτους εκτέλεσης αναγνωρίζει κάθε δικαστική απόφαση η οποία διαβιβάζεται σύμφωνα με το άρθρο 4 χωρίς να απαιτείται άλλη διατύπωση, και λαμβάνει πάραυτα κάθε απαραίτητο μέτρο για την εκτέλεσή του, εκτός εάν η αρμόδια αρχή αποφασίσει να προβάλει έναν από τους λόγους μη αναγνώρισης και εκτέλεσης που προβλέπει το άρθρο 9. |

Τροπολογία 36

Άρθρο 8, παράγραφος 2

2. Αν η ποινή δεν συνάδει ως προς τη διάρκειά της με βασικές αρχές του δικαίου του κράτους εκτέλεσης, η αρμόδια αρχή του κράτους εκτέλεσης μπορεί να αποφασίσει να προσαρμόσει την ποινή στο ανώτατο προβλεπόμενο όριο για αξιόποινη πράξη δυνάμει του εθνικού δικαίου του κράτους αυτού. | 2. Αν η ποινή δεν συνάδει ως προς τη διάρκειά της με το δίκαιο του κράτους εκτέλεσης, η αρμόδια αρχή του κράτους εκτέλεσης μπορεί, μετά από διαβούλευση με το κράτος έκδοσης, να αποφασίσει να εκτελέσει την ποινή μέχρι το ανώτατο προβλεπόμενο όριο για το αδίκημα δυνάμει του εθνικού δικαίου του κράτους αυτού. |

Τροπολογία 37

Άρθρο 8, παράγραφος 3

3. Αν η ποινή δεν συνάδει ως προς τη φύση της με το δίκαιο του κράτους εκτέλεσης, η αρμόδια αρχή του κράτους αυτού μπορεί να την προσαρμόσει, μέσω δικαστικής ή διοικητικής απόφασης, σε ποινή ή μέτρο που προβλέπεται για ένα ίδιας φύσης αδίκημα στο δικό της δίκαιο. Η ποινή ή το μέτρο αυτό πρέπει να ανταποκρίνεται κατά το δυνατόν περισσότερο στην ποινή που επιβλήθηκε από το κράτος έκδοσης, πράγμα που σημαίνει ότι η ποινή δεν μπορεί να μετατραπεί σε χρηματική ποινή. Δεν δύναται να είναι αυστηρότερη από την ποινή που επιβλήθηκε στο κράτος έκδοσης. | 3. Αν η ποινή δεν συνάδει ως προς τη φύση της με το δίκαιο του κράτους εκτέλεσης, η ποινή ή το μέτρο πρέπει να ανταποκρίνεται κατά το δυνατόν περισσότερο στην ποινή που επιβλήθηκε από το κράτος έκδοσης, πράγμα που σημαίνει ότι η ποινή δεν μπορεί να μετατραπεί σε χρηματική ποινή. Δεν δύναται να είναι αυστηρότερη ούτε σημαντικά επιεικέστερη από την ποινή που επιβλήθηκε στο κράτος έκδοσης. |

Τροπολογία 38

Άρθρο 8, παράγραφος 4

4. Εάν ο ευρωπαϊκός εκτελεστός τίτλος έχει εκδοθεί και για πράξεις οι οποίες δεν καλύπτονται από το άρθρο 7, παράγραφος 1 και το κράτος εκτέλεσης αρνείται να αναγνωρίσει και να εκτελέσει τον ευρωπαϊκό εκτελεστό τίτλο για τις πράξεις αυτές, σύμφωνα με το άρθρο 9, παράγραφος 1, στοιχείο β), το εν λόγω κράτος πρέπει να ζητά από το κράτος έκδοσης να του κοινοποιήσει ποιο τμήμα της ποινής αφορά τις εν λόγω πράξεις. Αφού λάβει τις σχετικές πληροφορίες, το κράτος εκτέλεσης μπορεί να μειώσει την ποινή κατά την αναλογία η οποία του κοινοποιήθηκε από το κράτος έκδοσης. | 4. Εάν η δικαστική απόφαση έχει εκδοθεί και για πράξεις οι οποίες δεν καλύπτονται από το άρθρο 7, παράγραφος 1, και το κράτος εκτέλεσης αρνείται να αναγνωρίσει και να εκτελέσει τη δικαστική απόφαση για τις πράξεις αυτές, σύμφωνα με το άρθρο 9, παράγραφος 1, στοιχείο β), το εν λόγω κράτος πρέπει να ζητά από το κράτος έκδοσης να του κοινοποιήσει ποιο τμήμα της ποινής αφορά τις εν λόγω πράξεις. Αφού λάβει τις σχετικές πληροφορίες, το κράτος εκτέλεσης μπορεί να μειώσει την ποινή κατά την αναλογία η οποία του κοινοποιήθηκε από το κράτος έκδοσης. |

Τροπολογία 39

Άρθρο 9, παράγραφος 1, εισαγωγικό μέρος

1. Οι αρμόδιες αρχές του κράτους εκτέλεσης δύνανται να αρνούνται να αναγνωρίσουν και να εκτελέσουν τον ευρωπαϊκό εκτελεστό τίτλο, όταν: | 1. Οι αρμόδιες αρχές του κράτους εκτέλεσης δύνανται να αρνούνται να αναγνωρίσουν τη δικαστική απόφαση και να εκτελέσουν την ποινή όταν: |

Τροπολογία 40

Άρθρο 9, παράγραφος 1, στοιχείο α)

α)έχει εκδοθεί απόφαση κατά του οικείου προσώπου λόγω των ίδιων πράξεων στο κράτος εκτέλεσης ή σε οποιοδήποτε άλλο κράτος πέραν του κράτους έκδοσης ή εκτέλεσης, εφόσον, στην τελευταία περίπτωση, η απόφαση έχει εκτελεσθεί, είναι υπό εκτέλεση ή δεν μπορεί πλέον να εκτελεσθεί δυνάμει του δικαίου του κράτους μέλους στο οποίο επιβλήθηκε η ποινή· | α)το πιστοποιητικό που προβλέπεται στο άρθρο 4 είναι ελλιπές ή δεν ανταποκρίνεται προδήλως στη δικαστική απόφαση· |

Τροπολογία 41

Άρθρο 9, παράγραφος 1, στοιχείο αα) (νέο)

| αα)τα κριτήρια που θεσπίζονται στο άρθρο 4, παράγραφος - 1, δεν τηρούνται· |

Τροπολογία 42

Άρθρο 9, παράγραφος 1, στοιχείο αβ) (νέο)

| αβ)η εκτέλεση της ποινής θα ήταν αντίθετη με την αρχή "ne bis in idem"· |

Τροπολογία 43

Άρθρο 9, παράγραφος 1, στοιχείο β)

β)σε μία από τις περιπτώσεις που αναφέρονται στο άρθρο 7, παράγραφος 3, ο ευρωπαϊκός εκτελεστός τίτλος αφορά πράξεις που δεν συνιστούν αδίκημα σύμφωνα με το δίκαιο του κράτους εκτέλεσης· εντούτοις, όσον αφορά φόρους ή τέλη, τελωνεία και συνάλλαγμα, το κράτος εκτέλεσης δεν αρνείται την εκτέλεση ευρωπαϊκού εκτελεστού τίτλου επειδή δεν προβλέπονται στο δίκαιό του ανάλογοι φόροι ή τέλη, ή ανάλογες διατάξεις όσον αφορά φόρους, τέλη, τελωνεία και συνάλλαγμα με αυτές που προβλέπει το δίκαιο του κράτους έκδοσης· | β)σε μία από τις περιπτώσεις που αναφέρονται στο άρθρο 7, παράγραφος 3, η δικαστική απόφαση αφορά πράξεις που δεν συνιστούν αδίκημα σύμφωνα με το δίκαιο του κράτους εκτέλεσης· εντούτοις, όσον αφορά φόρους ή τέλη, τελωνεία και συνάλλαγμα, το κράτος εκτέλεσης δεν αρνείται την εκτέλεση δικαστικής απόφασης επειδή δεν προβλέπονται στο δίκαιό του ανάλογοι φόροι ή τέλη, ή ανάλογες διατάξεις όσον αφορά φόρους, τέλη, τελωνεία και συνάλλαγμα με αυτές που προβλέπει το δίκαιο του κράτους έκδοσης· |

Τροπολογία 44

Άρθρο 9, παράγραφος 1, στοιχείο γ)

γ)η εκτέλεση της απόφασης έχει παραγραφεί σύμφωνα με το δίκαιο του κράτους εκτέλεσης, εφόσον ο ευρωπαϊκός εκτελεστός τίτλος αφορά πράξεις που εμπίπτουν στη δικαιοδοσία του κράτους εκτέλεσης σύμφωνα με το δίκαιό του· | γ)η εκτέλεση της ποινής έχει παραγραφεί σύμφωνα με το δίκαιο του κράτους εκτέλεσης και αφορά πράξεις που εμπίπτουν στη δικαιοδοσία του κράτους εκτέλεσης σύμφωνα με το δίκαιό του· |

Τροπολογία 45

Άρθρο 9, παράγραφος 1, στοιχείο γα) (νέο)

| γα)υφίσταται ασυλία σύμφωνα με το δίκαιο του κράτους εκτέλεσης που καθιστά αδύνατη την εκτέλεση της ποινής· |

Τροπολογία 46

Άρθρο 9, παράγραφος 1, στοιχείο δ)

δ)ο ευρωπαϊκός εκτελεστός τίτλος εκδόθηκε σχετικά με φυσικό πρόσωπο το οποίο, σύμφωνα με το δίκαιο του κράτους εκτέλεσης, δεν μπορούσε να θεωρηθεί ακόμη, λόγω ηλικίας, ότι υπείχε ποινική ευθύνη για τις πράξεις για τις οποίες έχει εκδοθεί ο ευρωπαϊκός εκτελεστός τίτλος· | δ)η ποινή επιβλήθηκε σε πρόσωπο το οποίο, σύμφωνα με το δίκαιο του κράτους εκτέλεσης, δεν μπορούσε να θεωρηθεί ακόμη, λόγω ηλικίας, ότι υπείχε ποινική ευθύνη για τις πράξεις για τις οποίες έχει εκδοθεί η δικαστική απόφαση· |

Τροπολογία 47

Άρθρο 9, παράγραφος 1, στοιχείο ε)

ε)τη χρονική στιγμή της παραλαβής του ευρωπαϊκού εκτελεστού τίτλου από την αρμόδια αρχή σύμφωνα με το άρθρο, 4 παράγραφος 1, απομένουν λιγότερο από 4 μήνες για την έκτιση της ποινής· | ε)τη χρονική στιγμή της παραλαβής της δικαστικής απόφασης από την αρμόδια αρχή του κράτους εκτέλεσης, απομένουν λιγότερο από 6 μήνες για την έκτιση της ποινής· |

Τροπολογία 48

Άρθρο 9, παράγραφος 1, στοιχείο στ)

στ)ο ενδιαφερόμενος δε συμφωνεί με τη διαβίβαση του ευρωπαϊκού εκτελεστού τίτλου, στην περίπτωση που αυτός ο τίτλος εκδόθηκε για την εκτέλεση μιας ποινής, η οποία επιβλήθηκε ερήμην του κατηγορουμένου, υπό τον όρο ότι το πρόσωπο δεν είχε κληθεί προσωπικά ή δεν είχε λάβει με άλλο τρόπο γνώση του χρόνου και τόπου της διαδικασίας η οποία οδήγησε στην απόφαση η οποία ελήφθη ερήμην, ή δεν έχει δηλώσει σε αρμόδια αρχή ότι δεν προσβάλει την απόφαση· | στ)η δικαστική απόφαση εκδόθηκε ερήμην του κατηγορουμένου, εκτός εάν το πιστοποιητικό βεβαιώνει ότι το πρόσωπο κλήθηκε ατομικά ή έλαβε, μέσω αρμοδίου εκπροσώπου, σύμφωνα με το εθνικό δίκαιο, γνώση του χρόνου και του τόπου της διαδικασίας η οποία οδήγησε στη δικαστική απόφαση η οποία εκδόθηκε ερήμην· |

Τροπολογία 49

Άρθρο 9, παράγραφος 1, στοιχείο ζ)

ζ)το φυσικό πρόσωπο, κατά του οποίου εκδόθηκε ευρωπαϊκός εκτελεστός τίτλος δεν έχει ούτε την ιθαγένεια του κράτους εκτέλεσης ούτε διαμένει νομίμως και μόνιμα σε αυτό, ούτε έχει στενούς δεσμούς με το κράτος αυτό. | Διαγράφεται |

Τροπολογία 50

Άρθρο 9, παράγραφος 2

2. Στις περιπτώσεις που αναφέρονται στην παράγραφο 1, στοιχεία α), στ) και ζ), η αρμόδια αρχή του κράτους εκτέλεσης, πριν αποφασίσει να μην αναγνωρίσει ή να μην εκτελέσει ευρωπαϊκό εκτελεστό τίτλο, συμφωνεί δεόντως, με κάθε κατάλληλο μέσο, με την αρμόδια αρχή του κράτους έκδοσης και της ζητεί να παράσχει, οσάκις ενδείκνυται, αμελλητί τυχόν αναγκαίες πρόσθετες πληροφορίες. | 2. Στις περιπτώσεις που αναφέρονται στην παράγραφο 1, στοιχεία α), αα), αβ) και στ), η αρμόδια αρχή του κράτους εκτέλεσης, πριν αποφασίσει να μην αναγνωρίσει τη δικαστική απόφαση ή να μην εκτελέσει την ποινή, συμφωνεί δεόντως, με κάθε κατάλληλο μέσο, με την αρμόδια αρχή του κράτους έκδοσης και της ζητεί να παράσχει, οσάκις ενδείκνυται, αμελλητί τυχόν αναγκαίες πρόσθετες πληροφορίες. |

Τροπολογία 51

Άρθρο 9, παράγραφος 2α (νέα)

| 2α. Η αναγνώριση της δικαστικής απόφασης δύναται να αναβληθεί στο κράτος εκτέλεσης όταν το πιστοποιητικό του άρθρου 4 είναι ελλιπές ή δεν αντιστοιχεί προδήλως στη δικαστική απόφαση. |

Τροπολογία 52

Άρθρο 10, τίτλος

Απόφαση σχετικά με τον ευρωπαϊκό εκτελεστό τίτλο και προθεσμίες | Απόφαση σχετικά με την εκτέλεση της ποινής και προθεσμίες |

Τροπολογία 53

Άρθρο 10, παράγραφος 1

1. Η αρμόδια αρχή του κράτους εκτέλεσης αποφασίζει εάν θα εκτελέσει τον ευρωπαϊκό εκτελεστό τίτλο, το ταχύτερο δυνατόν, και οπωσδήποτε εντός τριών μηνών κατ'ανώτατο όριο από την παραλαβή του. | 1. Η αρμόδια αρχή του κράτους εκτέλεσης αποφασίζει το ταχύτερο δυνατόν εάν θα αναγνωρίσει τη δικαστική απόφαση και θα εκτελέσει την ποινή και ενημερώνει σχετικά το κράτος έκδοσης, συμπεριλαμβανομένης κάθε απόφασης σχετικά με την ποινή σύμφωνα με το άρθρο 8, παράγραφοι 2 και 3. |

Τροπολογία 54

Άρθρο 10, παράγραφος 1α (νέα)

| 1α. Η οριστική απόφαση για την αναγνώριση της δικαστικής απόφασης και την εκτέλεση της ποινής λαμβάνεται εντός 30 ημερών από την παραλαβή της δικαστικής απόφασης και του πιστοποιητικού, εκτός εάν υφίσταται λόγος αναβολής σύμφωνα με το άρθρο 9, παράγραφος 2α. |

Τροπολογία 55

Άρθρο 10, παράγραφος 1β (νέα)

| 1β. Στις άλλες περιπτώσεις η οριστική απόφαση για την αναγνώριση της δικαστικής απόφασης και την εκτέλεση της ποινής λαμβάνεται εντός 60 ημερών από την παραλαβή της απόφασης και του πιστοποιητικού, εκτός εάν υφίσταται λόγος αναβολής σύμφωνα με το άρθρο 9, παράγραφος 2α. |

Τροπολογία 56

Άρθρο 10, παράγραφος 2α (νέα)

| 2α. Όταν σε ειδικές περιπτώσεις δεν είναι δυνατή η λήψη απόφασης για την αναγνώριση της δικαστικής απόφασης και την εκτέλεση της ποινής εντός των προθεσμιών των παραγράφων 1α και 1β, η αρμόδια αρχή του κράτους εκτέλεσης ενημερώνει αμελλητί τις αρμόδιες αρχές του κράτους έκδοσης για το γεγονός αυτό καθώς και για τους λόγους που οδήγησαν σε αυτό. Στην περίπτωση αυτή, οι προθεσμίες δύνανται να παραταθούν κατά 30 ακόμη ημέρες. |

Τροπολογία 57

Άρθρο 11, παράγραφος 1

1. Εάν το πρόσωπο για το οποίο έχει εκδοθεί ο ευρωπαϊκός εκτελεστός τίτλος είναι στο κράτος έκδοσης, μεταφέρεται στο κράτος εκτέλεσης το ταχύτερο δυνατόν, σε χρονική στιγμή η οποία συμφωνείται μεταξύ των αρμοδίων αρχών των κρατών έκδοσης και εκτέλεσης. | 1. Εάν ο καταδικασθείς είναι στο κράτος έκδοσης, μεταφέρεται στο κράτος εκτέλεσης το αργότερο 30 ημέρες μετά την έκδοση οριστικής απόφασης του κράτους εκτέλεσης σχετικά με την αναγνώριση της δικαστικής απόφασης και την εκτέλεση της ποινής. |

Τροπολογία 58

Άρθρο 11, παράγραφος 2

2. Η μεταγωγή του προσώπου γίνεται το αργότερο δύο εβδομάδες μετά την έκδοση οριστικής απόφασης για την εκτέλεση του ευρωπαϊκού εκτελεστού τίτλου. | Διαγράφεται |

Τροπολογία 59

Άρθρο 11, παράγραφος 3

3. Εάν η μεταφορά του προσώπου εντός της προθεσμίας της παραγράφου 2 παρακωλύεται λόγω απρόβλεπτων συνθηκών, οι αρμόδιες αρχές των κρατών έκδοσης και εκτέλεσης έρχονται αμέσως σε επικοινωνία για να συμφωνήσουν νέα ημερομηνία μεταγωγής. | 3. Εάν η μεταφορά του προσώπου εντός της προθεσμίας της παραγράφου 1 παρακωλύεται λόγω απρόβλεπτων συνθηκών, οι αρμόδιες αρχές των κρατών έκδοσης και εκτέλεσης έρχονται αμέσως σε επικοινωνία. Η μεταγωγή πραγματοποιείται μόλις οι συνθήκες αυτές πάψουν να υφίστανται. Η αρμόδια αρχή του κράτους έκδοσης ενημερώνει άμεσα την αρμόδια αρχή του κράτους εκτέλεσης και συμφωνεί σε μια νέα ημερομηνία μεταγωγής. Στην περίπτωση αυτή, η μεταγωγή πραγματοποιείται εντός 10 ημερών από τη συμφωνηθείσα νέα ημερομηνία. |

Τροπολογία 60

Άρθρο 12, παράγραφος 1

1. Κάθε κράτος μέλος επιτρέπει τη διαμεταγωγή, μέσα από το έδαφός του, καταδικασθέντος, ο οποίος διαμετάγεται στο κράτος εκτέλεσης, εφόσον έχει λάβει πληροφορίες σχετικά με: | 1. Κάθε κράτος μέλος ενημερώνεται σχετικά με τη διαμεταγωγή, μέσα από το έδαφός του, καταδικασθέντος, ο οποίος διαμετάγεται στο κράτος εκτέλεσης, και λαμβάνει αντίγραφο του πιστοποιητικού από το κράτος έκδοσης. |

(α)την ταυτότητα και την ιθαγένεια του προσώπου κατά του οποίου έχει εκδοθεί ο ευρωπαϊκός εκτελεστός τίτλος,(β)την ύπαρξη ευρωπαϊκού εκτελεστού τίτλου,(γ)τη φύση και τον νομικό χαρακτηρισμό του αδικήματος για το οποίο εκδόθηκε ο ευρωπαϊκός εκτελεστός τίτλος,(δ)την περιγραφή των περιστάσεων του αδικήματος, συμπεριλαμβανομένων του τόπου και του χρόνου τέλεσης. | |

Τροπολογία 61

Άρθρο 12, παράγραφος 2

2. Η αίτηση διαμεταγωγής και οι πληροφορίες που αναφέρονται στην παράγραφο 1, διαβιβάζονται με κάθε μέσο το οποίο αποτυπώνεται εγγράφως. Το κράτος μέλος διαμεταγωγής κοινοποιεί την απόφασή του, την οποία λαμβάνει κατά προτεραιότητα και το αργότερο 1 εβδομάδα μετά από την παραλαβή της αίτησης με την αυτή διαδικασία. | 2. Η αίτηση διαμεταγωγής και το πιστοποιητικό που αναφέρεται στην παράγραφο 1, διαβιβάζονται με κάθε μέσο το οποίο αποτυπώνεται εγγράφως. Το κράτος μέλος διαμεταγωγής κοινοποιεί την απόφασή του, την οποία λαμβάνει κατά προτεραιότητα και το αργότερο 1 εβδομάδα μετά από την παραλαβή της αίτησης με την αυτή διαδικασία. |

Τροπολογία 62

Άρθρο 12, παράγραφος 2α (νέα)

| 2α. Το κράτος μέλος της διαμεταγωγής δύναται να θέσει τον καταδικασθέντα υπό κράτηση μόνο για όσο διάστημα απαιτείται για τη διαμεταγωγή μέσα από το έδαφός του. |

Τροπολογία 63

Άρθρο 12, παράγραφος 3

3. Δεν απαιτείται αίτηση διαμεταγωγής για τις αεροπορικές μεταφορές χωρίς προβλεπόμενη ενδιάμεση στάση. Ωστόσο, σε περίπτωση έκτακτης προσγείωσης, το κράτος έκδοσης παρέχει τις προβλεπόμενες στην παράγραφο 1 πληροφορίες. | 3. Δεν απαιτείται αίτηση διαμεταγωγής για τις αεροπορικές μεταφορές χωρίς προβλεπόμενη ενδιάμεση στάση. Ωστόσο, σε περίπτωση έκτακτης προσγείωσης, το κράτος έκδοσης παρέχει τις προβλεπόμενες στην παράγραφο 1 πληροφορίες, εντός 48 ωρών από την έκτακτη προσγείωση. |

Τροπολογία 64

Άρθρο 13, παράγραφος 1

1. Η εκτέλεση του ευρωπαϊκού εκτελεστού τίτλου διέπεται από το δίκαιο του κράτους εκτέλεσης, όπως ακριβώς και οι ποινές που επιβάλλονται από κράτος αυτό. Οι αρχές του κράτους εκτέλεσης είναι, με την επιφύλαξη των παραγράφων 2 και 3, αποκλειστικώς αρμόδιες να αποφασίζουν σχετικά με τη διαδικασία εκτέλεσης και να καθορίζουν όλα τα σχετικά μέτρα, συμπεριλαμβανομένων των λόγων αποφυλάκισης υπό όρους. | 1. Η εκτέλεση της ποινής διέπεται από το δίκαιο του κράτους εκτέλεσης. Οι αρχές του κράτους εκτέλεσης είναι, με την επιφύλαξη των παραγράφων 2 και 3, αποκλειστικώς αρμόδιες να αποφασίζουν σχετικά με τη διαδικασία εκτέλεσης και να καθορίζουν όλα τα σχετικά μέτρα, συμπεριλαμβανομένων των λόγων πρόωρης αποφυλάκισης ή αποφυλάκισης υπό όρους. |

Τροπολογία 65

Άρθρο 13, παράγραφος 2

2. Η αρμόδια αρχή του κράτους εκτέλεσης αφαιρεί, από τη συνολική διάρκεια της στερητικής της ελευθερίας ποινής η οποία θα εκτισθεί στο κράτος εκτέλεσης, κάθε χρονικό διάστημα καταδίκης σε στερητική της ελευθερίας ποινή η οποία έχει τυχόν εκτισθεί στο κράτος έκδοσης ή σε άλλο κράτος σε σχέση με την ποινή για την οποία εκδόθηκε ο ευρωπαϊκός εκτελεστός τίτλος. | 2. Η αρμόδια αρχή του κράτους εκτέλεσης αφαιρεί, από τη συνολική διάρκεια της στερητικής της ελευθερίας ποινής η οποία θα εκτισθεί στο κράτος εκτέλεσης, ολόκληρο το χρονικό διάστημα καταδίκης σε στερητική της ελευθερίας ποινή η οποία έχει τυχόν εκτισθεί από τον καταδικασθέντα σε σχέση με την ποινή για την οποία εκδόθηκε η δικαστική απόφαση. |

Τροπολογία 66

Άρθρο 13, παράγραφος 3

3. Εκτός αντίθετης συμφωνίας μεταξύ των κρατών έκδοσης και εκτέλεσης, ο καταδικασθείς αποφυλακίζεται υπό όρους μόνον εφόσον έχει εκτίσει συνολικά τουλάχιστον το ήμισυ της ποινής, στα κράτη έκδοσης και εκτέλεσης. | 3. Εκτός αντίθετης συμφωνίας μεταξύ των κρατών έκδοσης και εκτέλεσης, ο καταδικασθείς αποφυλακίζεται υπό όρους μόνον εφόσον έχει εκτίσει συνολικά τουλάχιστον το ήμισυ της ποινής, στα κράτη έκδοσης και εκτέλεσης ή ποινή συγκεκριμένης διάρκειας που να συνάδει με το δίκαιο των κρατών έκδοσης και εκτέλεσης. |

Τροπολογία 67

Άρθρο 14, παράγραφος 1α (νέα)

| 1α. Η παράγραφος 1 εφαρμόζεται σε καταδικασθέντες διερχόμενους μέσω κρατών μελών διαμεταγωγής. |

Τροπολογία 68

Άρθρο 15, παράγραφος 1

1. Αμνηστία και χάρη δύναται να χορηγεί το κράτος έκδοσης, καθώς και το κράτος εκτέλεσης. | 1. Αμνηστία και χάρη δύναται να χορηγεί το κράτος έκδοσης κατόπιν διαβουλεύσεως με το κράτος εκτέλεσης, ή το κράτος εκτέλεσης. |

Τροπολογία 69

Άρθρο 17, στοιχείο β)

β)για οποιαδήποτε απόφαση σχετικά με τη μη αναγνώριση και εκτέλεση ευρωπαϊκού εκτελεστού τίτλου σύμφωνα με το άρθρο 9, καθώς και για τους λόγους της απόφασης αυτής, | β)για οποιαδήποτε απόφαση σχετικά με τη μη αναγνώριση της δικαστικής απόφασης και εκτέλεση της ποινής σύμφωνα με το άρθρο 9, είτε στο σύνολό της είτε εν μέρει, καθώς και για τους λόγους της απόφασης αυτής, |

Τροπολογία 70

Άρθρο 17, στοιχείο γ)

γ)για την προσαρμογή της ποινής σύμφωνα με το άρθρο 8, παράγραφος 2 ή 3, καθώς και για τους λόγους της απόφασης αυτής, | γ)για κάθε απόφαση σχετικά με την ποινή σύμφωνα με το άρθρο 8, παράγραφος 2 ή 3, καθώς και για τους λόγους της απόφασης αυτής, λαμβάνοντας υπόψη τις διαφορές που υφίστανται στις νομοθεσίες των κρατών μελών, |

Τροπολογία 71

Άρθρο 17, στοιχείο δ)

δ)για την ολική ή μερική μη εκτέλεση της απόφασης για τους λόγους που αναφέρονται στο άρθρο 8, παράγραφος 4, στο άρθρο 13, παράγραφος 1 και στο άρθρο 15, παράγραφος 1, —καθώς και για τους λόγους της απόφασης αυτής— και, σε περίπτωση μερικής μη εκτέλεσης για τους λόγους που αναφέρονται στο άρθρο 8, παράγραφος 4, αίτηση η οποία κοινοποιείται σχετικά με το τμήμα της ποινής που αφορά τις εν λόγω πράξεις, | δ)για την ολική ή μερική μη εκτέλεση της ποινής για τους λόγους που αναφέρονται στο άρθρο 13, παράγραφος 1, και στο άρθρο 15, παράγραφος 1, καθώς και για τους λόγους της απόφασης αυτής, |

Τροπολογία 72

Άρθρο 17, στοιχείο ε)

ε)για το γεγονός ότι, άνευ συγκεκριμένου λόγου, δεν έχει αρχίσει, η έκτιση της ποινής, | Διαγράφεται |

Τροπολογία 73

Άρθρο 17, στοιχείο ζα) (νέο)

| ζα)για την αναγνώριση και αποδοχή της δικαστικής απόφασης. |

Τροπολογία 74

Άρθρο 17α (νέο)

| Άρθρο 17α Γλώσσες Το πιστοποιητικό, του οποίου το υπόδειγμα εκτίθεται στο παράρτημα, πρέπει να μεταφράζεται στην επίσημη γλώσσα ή σε μία από τις επίσημες γλώσσες του κράτους εκτέλεσης. Κάθε κράτος μέλος δύναται, κατά το χρόνο έκδοσης της παρούσας απόφασης-πλαισίου ή σε μεταγενέστερη ημερομηνία, να αναφέρει σε δήλωση που κατατίθεται στη Γενική Γραμματεία του Συμβουλίου ότι αποδέχεται μετάφραση σε μία ή περισσότερες άλλες επίσημες γλώσσες της Ένωσης. |

[1] ΕΕ C 150 της 21.6.2005, σ. 1.

[2] ΕΕ L 76 της 22.3.2005, σ. 16.

[3] ΕΕ L ...

--------------------------------------------------